Tusaale ahaan dhinaca gaadiidka marka laga yimaado Badhasaabka Gobolka Togdheer, Gudoomiyaha waxbarashada ee Gobolka oo ay hay’ado samofal ahi ka gacan siiyaan iyo hal isuduwe oo kaliya mooyaane dhamaan inta kale isuduweyaashu waa kuwo aan lahayn wax gaadiid ah, isla markaana ma jiraan wax shaqaale hoosaad ah oo ka hawl-gala wasaaradahaasi marka laga reebo Wasaaradaha Waxbarashada iyo Caafimaadka, waxana gebi ahaanba dayacan goobaha ay isuduweyaashaasi ku magacaaban yihiin, taasina waxay meesha ka saartay in ay gutaan waajibaadkoodii shaqo ee ay qaranka u hayeen, isla markaana waxa lagu tilmaami karaa in miisaaniyada dawlada dhexe looga qoondeeyey wasaaradahaasi aanay waxba ka gaadhin Gobolka Togdheer.
